PATVIRTINTA

 Palangos miesto savivaldybės administracijos

 direktoriaus 2022 m. balandžio 22 d.įsakymu

 Nr. A1-605

**PALANGOS MIESTO SAVIVALDYBĖS BENDROJO UGDYMO MOKYKLŲ MOKINIŲ INICIATYVŲ PROJEKTŲ ATRANKOS IR FINANSAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Palangos miesto savivaldybės bendrojo ugdymo mokyklų mokinių iniciatyvų projektų atrankos ir finansavimo tvarkos aprašas (toliau tekste – Tvarkos aprašas) nustato Palangos miesto savivaldybės (toliau tekste – Savivaldybė) biudžeto lėšomis finansuojamų Palangos miesto savivaldybės bendrojo ugdymo mokyklose (toliau tekste – Mokykla) besimokančių mokinių iniciatyvų projektų teikimo, vertinimo, atrankos, lėšų skyrimo, atsiskaitymo ir įgyvendinimo tvarką.
2. Mokinių iniciatyvų projektų finansavimo tikslas – skatinti mokinių iniciatyvas, tobulinti finansinio raštingumo ir verslumo įgūdžius, gilinti žinias apie Mokyklos biudžeto sudarymą, didinti mokinių įsitraukimą į Mokyklos veiklas ir kurti atvirą sprendimų priėmimo kultūrą.
3. Mokinių iniciatyvų projektų atranka vykdoma Mokykloje.
4. Mokinių iniciatyvų projektai (toliau tekste – Projektai) turi būti:
	1. skirti visai Mokyklos bendruomenei (netradicinių ugdymo aplinkų, poilsio ir interaktyvių erdvių įrengimas ar tobulinimas, netradicinių ugdymo priemonių įsigijimas);
	2. nereikalaujantys išlaikymo išlaidų ar papildomos darbo jėgos Projekto įgyvendinimui;
	3. skatinantys mokinių kūrybiškumą ir nukreipti į mokinių finansinio raštingumo ugdymą.
5. Projektai finansuojami Savivaldybės biudžeto lėšomis iš 2022–2024 Palangos miesto savivaldybės strateginio veiklos plano Švietimo programos (Nr. 08) priemonės ,,Mokinių saviraiškos, socializacijos, pilietiškumo, prevencinių ir kitų programų, olimpiadų, varžybų, konkursų ir kitų renginių organizavimas“. Lėšos Mokykloms skiriamos Palangos miesto savivaldybės administracijos direktoriaus įsakymu Švietimo skyriaus teikimu.
6. Mokyklai skiriamų lėšų dydis priklauso nuo mokinių, ugdomų mokykloje, skaičiaus (rugsėjo 1 d. duomenimis): iki 200 mokinių – 600 Eur, virš 200 mokinių – 1000 Eur, virš 400 mokinių – 1200 Eur.
7. Tvarkos apraše vartojamos sąvokos:
	1. **Iniciatyvos projektas** (toliau tekste – Projektas) –tai laikina veikla, nukreipta į unikalaus [tikslo](https://lt.wikipedia.org/wiki/Tikslas) pasiekimą, turinti savo pradžią ir pabaigą bei baigtinius išteklius.
	2. **Iniciatyvos projekto paraiška** (toliau tekste – Paraiška)– pagal specialią formą parengta paraiška su priedais.
	3. **Paraiškos teikėjas** – mokyklos mokinių grupė ar klasė.
	4. **Mentorius** – mokyklos mokytojas, atsakingas už Projektų kuravimą, konsultavimą ir įgyvendinimą. Mentorius skiriamas Mokyklos direktorius įsakymu.
	5. **Vertinimo komisija** (toliau tekste – Komisija) – Mokyklos direktoriaus įsakymu patvirtinta Komisija, kurią sudaro ne mažiau kaip 7 nariai, iš kurių 1 direktoriaus pavaduotojas ugdymui, 2 mokytojai ir 4 mokyklos mokinių tarybos/mokinių parlamento savivaldos atstovai.
	6. **Vieša atranka** – mokinių balsavimas už pateiktą Projektą Mokykloje.

**II SKYRIUS**

**PARAIŠKŲ TEIKIMO TVARKA**

1. Mokyklų direktoriai, gavę Administracijos direktoriaus įsakymą dėl lėšų skyrimo Tvarkos aprašo veikloms, ne vėliau kaip per 10 d. darbo dienų paskelbia kvietimą (toliau – Kvietimas) Paraiškoms teikti (1 priedas).
2. Kvietimas dalyvauti Paraiškų teikime skelbiamas Mokyklos skelbimų lentoje, interneto svetainėje ir socialiniuose tinkluose, jeigu Mokyklos juos turi.
3. Paraiškos teikėjai Kvietime nustatyta tvarka ir terminais pateikia užpildytą Tvarkos aprašo 1 priedo Paraišką Komisijai.
4. Paraiškos teikėjai turi teisę Paraišką atsiimti bet kuriuo metu iki viešosios atrankos paskelbimo pradžios.
5. Konsultaciją ir metodinę pagalbą mokiniams, norintiems teikti Paraišką, teikia mentoriai.

**III SKYRIUS**

**INICIATYVŲ PROJEKTŲ PARAIŠKŲ VERTINIMAS IR ATRANKA**

1. Pagal Mokyklos direktoriaus Kvietime nustatytą tvarką, pateiktos Paraiškos vertinamos pasibaigus Kvietime nurodytam priėmimo terminui.
2. Pateiktų Paraiškų vertinimas vyksta dviem etapais:
	1. administracinės atitikties vertinimas;
	2. vieša atranka.
3. Paraiškų administracinės atitikties vertinimą atlieka Komisija, kurią įsakymu tvirtina Mokyklos direktorius. Komisija sprendimus priima balsų dauguma, jeigu balsai pasiskirsto po lygiai, lemiamą balsą turi Komisijos pirmininkas. Komisijos posėdžiai protokoluojami, o sprendimai įforminami protokolais, kuriuos pasirašo Komisijos pirmininkas.
4. Administracinės atitikties vertinimas atliekamas per 5 darbo dienas nuo Kvietime nurodytos paskutinės Paraiškų pateikimo dienos. Administracinės atitikties vertinimo metu įvertinama, ar:
	1. Paraiška atitinka Tvarkos aprašo 1 priede nustatytos Paraiškos formą;
	2. Paraiška užpildyta tinkamai, t. y. užpildytos visos Paraiškos dalys;
	3. Paraiškoje pateiktas išlaidų pagrįstumas yra realus, skirtas rezultatams pasiekti;
	4. Projektas skirtas Mokyklos, kurioje jis teikiamas, mokiniams;
	5. Projekto veiklomis sukurti rezultatai atitinka Tvarkos aprašo 4 punkte numatytus reikalavimus.
5. Iš visų Paraiškų, atitinkančių Tvarkos aprašo 16.1–16.5 papunkčiuose nurodytus reikalavimus, sudaromas atrinktų Paraiškų sąrašas, kuris skelbiamas Mokyklos skelbimų lentoje, interneto svetainėje arba socialiniuose tinkluose, jeigu Mokykla juos turi.
6. Jeigu Komisija įvertina gautą Paraišką kaip neatitinkantį bent vieno Tvarkos aprašo 17.1–17.5 papunkčiuose nurodyto reikalavimo, Komisijos pirmininkas apie priimtą sprendimą informuoja Paraiškos teikėją raštu per 2 darbo dienas po Komisijos posėdžio.
7. Per 5 darbo dienas nuo Paraiškų sąrašo paskelbimo dienos Mokykla organizuoja viešą Projektų atranką.
8. Organizuojant viešą Projektų atranką, Paraiškų teikėjams sudaromos sąlygos viešai pristatyti savo Projektus su lydimąją medžiaga (nuotraukos, brėžiniai, piešiniai ir pan.).
9. Mokyklos nustatyta tvarka mokiniai kviečiami balsuoti ir išrinkti Mokyklos bendruomenei reikšmingiausius Projektus.
10. Balsavimo teisę turi Mokyklos mokiniai (kiekvienos klasės ne mažiau kaip 5 atstovai). Mokinys turi teisę balsuoti ne daugiau kaip už 3 atrinktus projektus (jei yra pateikti daugiau nei 3), atiduodamas po vieną balsą už kiekvieną iniciatyvos projektą.
11. Suskaičiavus mokinių balsavimo rezultatus, Komisija sudaro Projektų sąrašą. Projektų sąrašas sudaromas pagal balsavusių mokinių balsus, t. y. nuo daugiausiai balsų surinkusio Projekto iki mažiausiai balsų surinkusio.
12. Finansuojamų projektų skaičius nustatomas atsižvelgiant į Savivaldybės skirtas lėšas Mokyklai. Komisija priima sprendimą dėl Projekto finansavimo dydžio ir teikia Mokyklos direktoriui siūlymus dėl Projektų finansavimo patvirtinimo.
13. Mokyklos direktorius įsakymu tvirtina finansuojamų Projektų sąrašą, neviršydamas Mokyklai paskirtų lėšų sumos, ir teikia paraišką Savivaldybės administracijos Buhalterijai dėl lėšų pervedimo. Mokyklos direktoriaus įsakymo dėl finansuojamų projektų sąrašo kopija pateikiama Savivaldybės administracijos Švietimo skyriui.
14. Finansuojamų Projektų sąrašas skelbiamas Mokyklos skelbimų lentoje, interneto svetainėje, socialiniuose tinkluose, jeigu Mokykla juos turi, ir kitose informacinėse priemonėse.

**IV SKYRIUS**

**INICIATYVŲ PROJEKTŲ ĮGYVENDINIMAS, FINANSAVIMAS IR ATSISKAITYMAS**

1. Atrinktus Projektus įgyvendina Paraiškos teikėjai, kuruojami mentoriaus. Projektai turi būti įgyvendinti ne vėliau kaip iki einamųjų kalendorinių metų gruodžio 20 d.
2. Paraiškų teikėjai kartu su mentoriumi, įgyvendindami Projektą, yra atsakingi už:
	1. veiklos organizavimą, jeigu Projektas yra susijęs su veiklomis;
	2. Projektų rezultatų ataskaitų parengimą.
3. Savivaldybės skirtos lėšos Projektams įgyvendinti negali būti naudojamos paslaugų ar prekių apmokėjimams, nesusijusiems su tiesioginėmis Projekto išlaidomis, nurodytomis Projekto sąmatoje.
4. Paraiškos teikėjai po Projekto įgyvendinimo ne vėliau kaip per 5 darbo dienas parengia ir Mokyklos direktoriui pateikia Projekto rezultatų ataskaitą (2 priedas).
5. Mentorius, gavęs iš Mokyklos administracijos Projekto rezultatų ataskaitą, per 5 darbo dienas užpildo Mokyklos mokinių Iniciatyvos(-ų) projekto(-ų) rezultatų ataskaitą (3 priedas) ir pateikia Savivaldybės administracijos Švietimo skyriui.
6. Mokykla Savivaldybės administracijos Buhalterijai iki einamųjų metų gruodžio 20 d. pateikia Biudžeto išlaidų sąmatos vykdymo ataskaitą pagal Lietuvos Respublikos finansų ministro patvirtintą forma Nr. 2 ir išlaidas patvirtinančių dokumentų tinkamai patvirtintas kopijas.
7. Mokykla nepanaudotas Projektų lėšas iki einamųjų metų gruodžio 20 d. grąžina Savivaldybės administracijos Buhalterijai.

**V SKYRIUS**

**BAIGIAMOSIOS NUOSTATOS**

1. Mokyklos yra atsakingos už Savivaldybės skirtų lėšų tikslingą panaudojimą.
2. Tvarkos aprašas gali būti keičiamas, papildomas ar pripažįstamas netekusiu galios Administracijos direktoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| Palangos miesto savivaldybės mokyklų mokinių iniciatyvų projektų atrankos ir finansavimo tvarkos aprašo 1 priedas |

**MOKINIŲ INICIATYVOS PROJEKTO PARAIŠKA**

\_\_\_\_\_\_\_\_\_\_\_\_\_\_\_\_\_\_\_\_\_

(data)

**1. Bendra informacija apie iniciatyvos projektą ir pareiškėją**

|  |
| --- |
| **1.1. Projekto pavadinimas**  |

|  |
| --- |
| **1.2. Pareiškėjas** *(mokykloje besimokančių mokinių grupė ar klasė)* |
| Vardas ir pavardė | klasė, kontaktai |
| Vardas ir pavardė | klasė, kontaktai |
| Vardas ir pavardė | klasė, kontaktai |
| Vardas ir pavardė | klasė, kontaktai |
| Vardas ir pavardė | klasė, kontaktai |
| **1.3. Mentorius** |
| Vardas ir pavardė (dėstomas dalykas) | kontaktai |

**2. Iniciatyvos projekto aprašymas (santrauka)**

|  |
| --- |
| **2.1. Projekto tikslas, tikslinė grupė, projekto aprašymas** (*ne daugiau kaip pusė lapo)* |
| **2.2. Projekto rezultatai, jų nauda mokyklos bendruomenei** |
| **2.3. Numatomos projekto veiklos, veiklų kiekybiniai ir kokybiniai rodikliai** |

**3. Preliminari iniciatyvos projekto sąmata**

|  |  |  |
| --- | --- | --- |
| **Išlaidų pavadinimas** | **Planuojama išlaidų suma Eur** | **Išlaidų pagrindimas** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
| **Iš viso** |  |  |

**4. Iniciatyvos projekto paraiškos priedai**

|  |  |  |
| --- | --- | --- |
| **Eil. Nr.** | **Priedo pavadinimas** *(preliminarią projekto sąmatą pagrindžiantys dokumentai, vizualizacijos, brėžiniai, schemos, rekomendacijos, ar kita informacija, papildanti projekto aprašymą)* | **Priedo lapų skaičius** |
| **1.**  |  |  |
| **2.** |  |  |
| **3.**  |  |  |

**5. Tvirtinu:**

5.1. Šioje iniciatyvos projekto paraiškoje ir prie jos pridėtuose dokumentuose pateikta informacija yra teisinga.

5.2. Sutinku, kad informacija apie iniciatyvos projektą būtų skelbiama viešoje erdvėje.

Mokiniai:

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| Palangos miesto savivaldybės mokyklų mokinių iniciatyvų projektų atrankos ir finansavimo tvarkos aprašo2 priedas |

**MOKINIŲ INICIATYVOS PROJEKTO REZULTATŲ ATASKAITA**

\_\_\_\_\_\_\_\_\_\_\_\_\_\_\_\_\_\_\_\_\_

(data)

**1. Bendra informacija apie įgyvendintą iniciatyvos projektą ir jo vykdytojus**

|  |
| --- |
| **1.1. Projekto pavadinimas**  |

|  |
| --- |
| **1.2. Projekto vykdytojai** *(mokykloje besimokančių mokinių grupė ar klasė)* |
| Vardas ir pavardė, klasė |
| Vardas ir pavardė, klasė |
| Vardas ir pavardė, klasė |
| Vardas ir pavardė, klasė |
| Vardas ir pavardė, klasė |
| **1.3. Mentorius** |
| Vardas ir pavardė (dėstomas dalykas) | kontaktai |

**2. Iniciatyvos projekto pasiekimai (iki 100 žodžių)**

|  |
| --- |
|  **Projekto tikslas** |
|  |
| **Projekto nauda mokyklos bendruomenei** |
|  |
| **Įvykdytos veiklos**  | **Kokybiniai rezultatai** | **Kiekybiniai rezultatai** |
|
|  |  |  |
|  |  |  |
|  |  |  |

 **3. Informacija apie iniciatyvos projekto viešinimą įgyvendinimo laikotarpiu**

|  |  |  |
| --- | --- | --- |
| **Tikslinė grupė** | **Informavimo tikslas ir būdas** | **Informavimo laikas** |
|  |  |  |

**4. Iniciatyvos projekto sąmatos įgyvendinimas**

|  |  |
| --- | --- |
| **Suplanuota lėšų** | **Įsisavinta lėšų** |
|  |  |

**5. Iniciatyvos projekto įgyvendinimą pagrindžiantys priedai**

|  |  |  |
| --- | --- | --- |
| **Eil. Nr.** | **Priedo pavadinimas** *(veiklos dalyvių sąrašai, susitikimų sąrašai, veiklos įgyvendinimo faktą patvirtinanti vaizdinė medžiaga (fotografijos, vaizdo įrašai ir pan.)* | **Priedo lapų skaičius** |
| **1.**  |  |  |
| **2.** |  |  |
| **3.**  |  |  |

Mokiniai:

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| Palangos miesto savivaldybės mokyklų mokinių iniciatyvų projektų atrankos ir finansavimo tvarkos aprašo 3 priedas |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ MOKINIŲ INICIATYVOS (INICIATYVŲ) PROJEKTO**

**(Bendrojo ugdymo mokyklos pavadinimas)**

**(PROJEKTŲ) REZULTATŲ ATASKAITA**

\_\_\_\_\_\_\_\_\_\_\_\_\_\_\_\_\_\_\_\_\_

(data)

**1. Informacija apie įgyvendintus mokinių iniciatyvų projektus**

|  |
| --- |
| **1.1. Projekto pavadinimas**  |

|  |
| --- |
| **1.2. Projekto vykdytojai (mokinių grupės skaičius, klasė arba klasė)** |

**2. Iniciatyvos projekto pasiekimai (trumpa santrauka)**

|  |
| --- |
| **Projekto tikslas** |
|  |
| **Projekto nauda mokyklos bendruomenei** |
|  |
| **Įvykdytos veiklos**  | **Kokybiniai rezultatai** | **Kiekybiniai rezultatai** |
|
|  |  |  |
|  |  |  |
|  |  |  |

**3. Iniciatyvos projekto biudžetas**

|  |  |
| --- | --- |
| **Suplanuota lėšų** | **Įsisavinta lėšų** |
|  |  |

Mentorius:

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_